b'\n_START_ARTICLE_\nRimant\xc4\x97 Du\xc5\xa1auskien\xc4\x97-Du\xc5\xbe\n_START_PARAGRAPH_\nNatalija Rimant\xc4\x97 Du\xc5\xa1auskien\xc4\x97-Du\xc5\xbe, Aleksait\xc4\x97 (Gim\xc4\x97 1935 m. gruod\xc5\xbeio 12 d. Tel\xc5\xa1iai - Mir\xc4\x97 2016 m. rugpj\xc5\xab\xc4\x8dio 30 d. Vilnius ) \xe2\x80\x93 Lietuvos biolog\xc4\x97, habilituota biomedicinos moksl\xc5\xb3 daktar\xc4\x97.\n_START_SECTION_\nBiografija\n_START_PARAGRAPH_\nSesuo teatro kritik\xc4\x97 Irena Aleksait\xc4\x97, brolis dirigentas Jonas Aleksa. 1959 m. baig\xc4\x97 Vilniaus universitet\xc4\x85. 1994 m. habilituota biomedicinos moksl\xc5\xb3 daktar\xc4\x97._NEWLINE_1962\xe2\x80\x931965 m. VU Gamtos fakulteto, 1968\xe2\x80\x931970 m. Fizikos ir matematikos instituto, nuo 1970 m. Botanikos instituto mokslin\xc4\x97 bendradarb\xc4\x97._NEWLINE_1986 m. Tarptautin\xc4\x97s radioekolog\xc5\xb3 s\xc4\x85jungos nar\xc4\x97.\n_START_SECTION_\nMokslin\xc4\x97 veikla\n_START_PARAGRAPH_\nSvarbiausi moksliniai darbai i\xc5\xa1 radionuklid\xc5\xb3 sklaidos aplinkoje ir augal\xc5\xb3 poveikio radionuklid\xc5\xb3 migracijai. 1978-1989 m. dalyvavo mokslin\xc4\x97se ekspedicijose Baltijos j\xc5\xabroje.'